Diari Oficial de la Generalitat Valenciana


Sumari del DOGV 9610, del 05-06-2023 (2023/5803)

RESOLUCIÓ de 13 de maig de 2023, del conseller de Sanitat Universal i Salut Pública, per la qual s'aprova el pla de control aplicable durant el procediment de concessió i comprovació de la justificació de subvencions atorgades a càrrec de les dotacions pressupostàries de la Direcció General de Salut Pública i Addiccions en l'exercici 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9610

Data del DOGV
:   05-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5803


Data del document
:   13-05-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 13 de maig de 2023, del conseller de Sanitat Universal i Salut Pública, per la qual s'aprova el pla de control aplicable durant el procediment de concessió i comprovació de la justificació de subvencions atorgades a càrrec de les dotacions pressupostàries de la Direcció General de Salut Pública i Addiccions en l'exercici 2023. [2023/5803]  
Primer. L'article 165.2.j de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, determina que les bases reguladores de la concessió de subvencions contindran, entre altres aspectes, un mètode de comprovació de la realització de l'activitat a través del pla de control corresponent.  
  
D'altra banda, l'article 169.3 de la citada Llei 1/2015, de 6 de febrer, estableix que el pla de control s'haurà d'elaborar per tot òrgan que gestione una línia d'ajudes finançada amb fons públics, que haurà de ser aprovat per l'òrgan concedent amb caràcter previ a la seua execució, així com la informació que ha de constar com a mínim en el citat pla de control.  
Segon. Per resolució del conseller de Sanitat Universal i Salut Pública, s'actualitza el Pla estratègic de subvencions de la Conselleria de Sanitat Universal i Salut Pública, per al període 2020-2023.  
En virtut dels preceptes esmentats, en atenció a les competències atribuïdes en l'article 28 de la Llei 5/1983, de 30 de desembre, del Consell, i de conformitat amb el Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, resolc:  
  
Primer  
Aprovar el pla de control que s'incorpora com a annex I i annex II a aquesta resolució, aplicable a les subvencions convocades per la Direcció General de Salut Pública i Addiccions durant l'exercici 2023.  
  
Segon  
Publicar la present resolució en la pàgina web de la conselleria competent en la matèria.  
  
València, 13 de maig de 2023.- El conseller de Sanitat Universal i Salut Pública: Miguel Mínguez Pérez.  
  
  
Annex I  
Pla de control aplicable durant el procediment  
 de concessió i comprovació de la justificació de subvencions atorgades en concurrència competitiva a càrrec   
de les dotacions pressupostàries de la Direcció General   
de Salut Pública i Addiccions en l'exercici 2023  
  
Mitjançant l'Ordre 4/2015, de 3 de desembre, de la Conselleria de Sanitat Universal i Salut Pública (DOGV 7675, 10.12.2015), modificada per l'Ordre 3/2020, de 9 juny, s'aproven les bases reguladores de les subvencions en matèria d'atenció i prevenció de les drogodependències i altres trastorns addictius.  
L'Ordre 4/2018, de 4 de juliol, de la Conselleria de Sanitat Universal i Salut Pública, estableix les bases reguladores de subvencions destinades al tractament de lluita contra el mosquit tigre en els municipis de la Comunitat Valenciana (DOGV 8333, 06.07.2018), directament o a través de les mancomunitats i consorcis en els quals estiguen integrats.  
  
L'Ordre 1/2019, de 28 de febrer, de la Conselleria de Sanitat Universal i Salut Pública, aprova les bases reguladores de subvencions destinades a finançar projectes relacionats amb la Salut Pública (DOGV 8503 d'11.03.2019).  
De conformitat amb les bases reguladores aprovades per l'Ordre 4/2015, l'Ordre 4/2018 i l'Ordre 1/2019, es van dictar les convocatòries de subvencions següents:  
- Resolució de 16 de febrer de 2023, de la Conselleria de Sanitat Universal i Salut Pública, per la qual es convoquen subvencions en matèria d'atenció i prevenció de les drogodependències i altres trastorns addictius per a l'exercici 2023. A càrrec de les següents línies de subvencions S1897, S2097, S2099 i S5855.  
- Resolució de 27 de març de 2023, del conseller de Sanitat Universal i Salut Pública, de convocatòria de subvencions per a la lluita contra el mosquit tigre en l'exercici 2023. A càrrec de la següent línia de subvenció S0405000.  
- Resolució de 27 de març de 2023, del conseller de Sanitat Universal i Salut Pública, per la qual s'efectua la convocatòria de les ajudes destinades a promoure projectes de salut perinatal i primera infància. A càrrec de la següent línia de subvenció S0403000.  
- Resolució de 27 de març de 2023, del conseller de Sanitat Universal i Salut Pública, per la qual s'efectua la convocatòria de les ajudes en matèria de projectes de desplegament del Pla de salut de la Comunitat Valenciana en els seus municipis. A càrrec de la següent línia de subvenció S0401000.  
- Resolució de 27 de març de 2023, del conseller de Sanitat Universal i Salut Pública, per la qual s'efectua la convocatòria de les ajudes destinades a promoure la salut sexual, principalment en població d'especial vulnerabilitat per la seua edat, opcions sexuals o identitat sexual i prevenció de l'estigma social associat al VIH i altres ITS. A càrrec de la següent línia de subvenció S0402000.  
- Resolució de 27 de març de 2023, del conseller de Sanitat Universal i Salut Pública, per la qual s'efectua la convocatòria de les ajudes en matèria de salut pública en relació a les subvencions destinades a promoure en l'àmbit local iniciatives salutogèniques, com ara espais o activitats, entre altres, que contribuïsquen a millorar la salut i el benestar fisicopsíquic i social de les persones. A càrrec de la següent línia de subvenció S0445000.  
- Resolució de 27 de març de 2023, del conseller de Sanitat Universal i Salut Pública, per la qual s'efectua la convocatòria de les ajudes en matèria de projectes de suport a les associacions de persones consumidores en l'àmbit de la seguretat alimentària. A càrrec de la següent línia de subvenció S0406000.  
- Resolució de 27 de març de 2023, del conseller de Sanitat Universal i Salut Pública per la qual s'efectua la convocatòria de les ajudes en matèria de salut pública en relació a les subvencions destinades a projectes de promoció de la salut i accés a serveis i programes de salut en població que viuen en situació d'especial vulnerabilitat. A càrrec de la següent línia de subvenció S0404000.  
De conformitat amb les previsions previstes en els articles 165.2.j i 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, durant el procediment de concessió i justificació de subvencions han d'adoptar-se les mesures necessàries a fi de comprovar i verificar l'efectiva realització de les activitats subvencionades, el compliment de la finalitat o les finalitats que motiven la concessió i l'adequada acreditació de la destinació donada a les quantitats atorgades.  
En el cas de la Direcció General de Salut Pública i Addiccions, les tasques de comprovació i verificació esmentades no poden dur-se a terme d'idèntica manera en tots els casos, perquè hi ha diferents línies dirigides a potencials entitats beneficiàries de molt diferent índole i pensades per a fomentar i impulsar la realització d'activitats de diversa naturalesa, amb finalitats també dispars.  
Per tot això, sense perjudici de les previsions contingudes en les respectives bases reguladores i en les corresponents resolucions de convocatòria o el que s'estableix en els convenis de col·laboració per als casos d'ajudes instrumentades a través de la concessió directa, amb les quals aquest pla haurà de ser interpretat de manera conjunta i sistemàtica, s'estableixen els següents paràmetres de control:  
a) El tipus de control a realitzar serà preferentment administratiu, basat en la documentació aportada per cada entitat juntament amb la seua sol·licitud i, posteriorment, com a justificació de la subvenció que li haja sigut atorgada. Amb aquesta finalitat, se supervisarà tota la documentació exigida en les bases reguladores, en la resolució de les convocatòries i en els convenis de col·laboració, i es requerirà, si escau, l'aportació dels documents complementaris que resulten necessaris per a comprovar, verificar i aclarir tots els aspectes que així ho exigisquen. A més, si s'estima necessari, podran dur-se a terme comprovacions in situ de la realització de les activitats subvencionades, i podrà reclamar-se informació addicional que permeta contextualitzar la documentació aportada al principi i les activitats programades en funció del seu efectiu grau d'execució.  
b) Dins del conjunt de sol·licituds presentades a una mateixa convocatòria, es podrà seleccionar una mostra aleatòria, però prou representativa de qualssevol documents i altres elements acreditatius de la realització de l'activitat o activitats programades.  
Addicionalment, de forma degudament motivada, es podran aplicar criteris dirigits a la realització d'un mostreig específic per a la comprovació d'aspectes tècnics, econòmics o administratius determinats que s'estimen d'especial rellevància en el marc d'una convocatòria.  
  
c) El percentatge mínim de subvenció a controlar sobre el total pagat a càrrec de cada línia pressupostària serà el 10 %.  
Les actuacions que s'efectuen en desenvolupament d'aquest pla de control es realitzaran a través de mitjans propis, personals i materials. En relació amb els mitjans personals, es comptarà amb personal de la Generalitat, tècnics de la matèria de què es tracte, amb les suficients garanties d'imparcialitat i independència, sense perjudici del suport tècnic extern que a tal fi puga demanar-se.  
  
  
Annex II  
Pla de control aplicable durant el procediment   
de concessió i comprovació de la justificació de subvencions atorgades mitjançant resolució a les entitats o empreses   
beneficiàries següents i a càrrec de les dotacions  
 pressupostàries indicades amb línia nominativa  
  
Empreses o entitats beneficiàries segons la Llei 9/2022, de 30 de desembre, de pressupostos de la Generalitat per a l'exercici 2023:  
- Fundació de la Comunitat Valenciana per a la Promoció Estratègica, el Desenvolupament i la Innovació Urbana - Les Naus, a càrrec de la línia pressupostària S0489000  
- Federació Valenciana de Municipis i Províncies, a càrrec de la línia pressupostària S0437000  
- Col·legis professionals de Farmacèutics de la Comunitat Valenciana, a càrrec de la línia pressupostària S0490000  
En relació amb els convenis que se subscriuran amb les beneficiàries que s'indiquen a dalt, i atenent el que s'estableix en l'article 169. 3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, s'estableixen els paràmetres de control següents:  
En el cas de la Direcció General de Salut Pública i Addiccions, les tasques de comprovació i verificació esmentades no poden dur-se a terme d'idèntica manera en tots els casos, perquè hi ha diferents línies dirigides a potencials entitats beneficiàries de molt diferent índole i pensades per a fomentar i impulsar la realització d'activitats de diversa naturalesa, amb finalitats també dispars.  
Per tot això, sense perjudici de les previsions contingudes en les respectives bases reguladores i en les corresponents resolucions de convocatòria o el que s'estableix en els convenis de col·laboració per als casos d'ajudes instrumentades a través de la concessió directa, amb les quals aquest pla haurà de ser interpretat de manera conjunta i sistemàtica, s'estableixen els següents paràmetres de control:  
a) El tipus de control a realitzar serà preferentment administratiu, basat en la documentació aportada per cada entitat juntament amb la seua sol·licitud i, posteriorment, com a justificació de la subvenció que li haja sigut atorgada. A tal fi, se supervisarà tota la documentació exigida en les bases reguladores, en la resolució de les convocatòries i en els convenis de col·laboració, i es requerirà, si escau, l'aportació dels documents complementaris que siguen per a comprovar, verificar i aclarir tots els aspectes així ho exigisquen. A més, si s'estima necessari, podran dur-se a terme comprovacions in situ de la realització de les activitats subvencionades, i podrà reclamar-se informació addicional que permeta contextualitzar la documentació aportada al principi i les activitats programades en funció del seu efectiu grau d'execució.  
  
b) Dins del conjunt de sol·licituds presentades a una mateixa convocatòria, es podrà seleccionar una mostra aleatòria, però prou representativa de qualssevol documents i altres elements acreditatius de la realització de l'activitat o activitats programades.  
Addicionalment, de forma degudament motivada, es podran aplicar criteris dirigits a la realització d'un mostreig específic per a la comprovació d'aspectes tècnics, econòmics o administratius determinats que s'estimen d'especial rellevància en el marc d'una convocatòria.  
  
c) El percentatge mínim de subvenció a controlar sobre el total pagat a càrrec de cada línia pressupostària serà el 10 %.  
Les actuacions que s'efectuen en desenvolupament d'aquest pla de control es realitzaran a través de mitjans propis, personals i materials. En relació amb els mitjans personals, es comptarà amb personal de la Generalitat, tècnics de la matèria de què es tracte, amb les suficients garanties d'imparcialitat i independència, sense perjudici del suport tècnic extern que a tal fi puga demanar-se.